रायपुर. छत्तीसगढ़ के संसदीय इतिहास में गुरुवार को दो महत्वपूर्ण घटनाक्रम हुए। पहली बार सदन ने न सिर्फ निंदा प्रस्ताव पारित किया बल्कि दो बैठकों के लिए तीन सदस्यों को निलंबित भी किया।
संसदीय कार्यमंत्री अजय चंद्राकर ने अमित जोगी, आरके राय और सियाराम कौशिक के खिलाफ निंदा प्रस्ताव रखा, इसे कांग्रेस ने समर्थन दिया और यह पारित हो गया। हालांकि, अमित जोगी ने सदन में खेद जताया, लेकिन उन्होंने अपने आचरण को सही ठहराने की कोशिश की, जिस पर भाजपा और कांग्रेस के सदस्यों ने आपत्ति की। तीनों विधायक अब 6 मार्च को पेश होने वाले बजट के समय सदन की कार्यवाही में भाग नहीं ले सकेंगे। गौरतलब है कि अमित जोगी और उनके समर्थकों ने विधानसभा में गंगाजल का छिड़काव किया था।
hin_Deva hin_Deva